Der er udsalg på byggegrunde i Frederikshavn Kommune i disse dage. For bare 10.000 kroner kan du købe en grund. På Kærsangervej i Dybvad og i andre småbyer i Frederikshavn Kommune kan man her i april og frem til slutningen af juni købe grunde på udsalg. I Sæby kan man på Boelsmindevej købe grunde sat ned med 35 procent fra april og frem til september. Hos Frederikshavn Kommune håber man på, at de billige byggegrunde kan lokke nye borgere til kommunen. De borgere der er naboer til de billige byggegrunde er dog også velkomne til at købe grundene, hvis de har lyst til at udvide haven.

Opsummering:
Frederikshavn Kommune har i disse dage sat gang i et anderledes udsalg - man kan nemlig købe billige byggegrunde.